stanford-oval/wikipedia huggingface dataset:
Pysykää sängyssä sunnuntaisin
Aiheesta muualla

Vehkasalo, Jussi: Ultra Bra -laulajatar hyppäsi uuden yhtyeen matkaan Helsingin Uutiset.  24.9.2018.
Nerdrum, Ole: Ultra Bra-stjärnans stiligt inramade minnen Hufvudstadsbladet.  3.10.2018. (ruotsiksi)
Kytöharju, Marjo: Vuokko Hovatta nauttii musisoinnista ja runoudesta uudessa kolmihenkisessä bändiperheessään Kirkko ja kaupunki.  25.9.2018.
Pyhän Tituksen kirkko

Pyhän Tituksen kirkko voi viitata seuraaviin kirkkoihin:
Pyhän Tituksen kirkko, kirkko Gortynin arkeologisella alueella Kreetan saarella Kreikassa
Pyhän Tituksen kirkko, kirkko Iraklionin kaupungissa Kreetan saarella Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Tituksen kirkko”, voi hakea sivunnimihaulla, laajalla sivunnimihaulla tai tekstihaulla.
Pyhän Tuomaan kirkko

Pyhän Tuomaan kirkko voi viitata seuraaviin kirkkoihin:
Pyhän Tuomaan kirkko, kirkko Ágios Thomáksen kylässä Kreetan saarella Kreikassa
Pyhän Tuomaan kirkko, kirkko Oulussa Suomessa
Saint Thomas Church, kirkko New Yorkissa Yhdysvalloissa
St. Tomaskyrkja, kirkko Vangin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Tuomaan kirkko”, voi hakea sivunnimihaulla, laajalla sivunnimihaulla tai tekstihaulla.
Qinin kuningas Xiaowen

| Qinin kuningas Xiaowen> Qinin kuningas |
| --- | --- |
Valtakausi:  251 eaa. – 251 eaa.
Edeltäjä:  Zhaoxiang 
Seuraaja:  Zhuangxiang

Syntynyt:  302 eaa.
Kuollut:  14. marraskuuta 250 eaa.
Puoliso:  Huayang Xia
Lapset:  Zhuangxiang
Suku:  Qin
Isä:  Zhaoxiang
Äiti:  Tang
Qinin kuningas Xiaowen (kiinan kirjaimet: 秦孝文王) tai Lord Anguo (303–251 eaa) oli Qin-valtion hallitsija lyhyen valtakauden aikana, vähemmän kuin yhden vuoden.
Xiaowenin hallitusaika jäi mahdollisesti lyhyeksi, koska hän oli sen alkaessa niin vanha (hänen isänsä hallitsi 50 vuotta). Seuraajakuningas oli Zhuangxiang.
Hänen isoisänsä Shi Huang ja isänsä Zhaoxiang olivat myös kuninkaina. Äiti oli leskikuningatar Tang.
Pyhäjoen lukio

Pyhäjoen lukio on Pyhäjoella toimiva lukio. Se on aloittanut toimintansa elokuussa 1987. Pyhäjoen lukion rehtorina toimi pitkään Pekka Viitanen. Sen jälkeen rehtorin tehtäviä hoiti Tauno Rajaniemi. Nykyään lukion rehtorina toimii Tero Niemi. Aluksi lukio toimi rivitalorakennuksessa, mutta syksyllä 1999 lukio muutti uuteen koulurakennukseen. Lukiossa opiskelee noin sata opiskelijaa, jotka ovat kotoisin pääosin Pyhäjoelta.
Aiheesta muualla

Pyhäjoen lukio
Pyhäjoen Kuulumiset
Pyhäjoki (Säkylä)

Kylän keskustan läpi kulkee vanha yhdystie 12699.
Pyhäjoki on kylä Säkylässä, eteläisen Satakunnan alueella. Kylä sijaitsee Säkylän Pyhäjärven rannalla ja sen läpi virtaa kylän kanssa nimensä jakava Pyhäjoki. Liedosta Euraan johtavan seututien 204 vanha tieosuus, nykyinen yhdystie 12699, kulkee kyläkeskuksen läpi.
Aiheesta muualla

Nukki, Heli (toim.): Pyhäjoen koulupiirin kyläyhdistyksen toiminta-alueen kyläsuunnitelma.  (Pyhäjärvi-instituutin julkaisuja. Sarja B nro 5)  Eura:  Pyhäjärvi-instituutti, 2004.  Julkaisun verkkoversio (pdf) (viitattu 9.5.2009). (Arkistoitu – Internet Archive)
Qishnin piirikunta

| Qishnin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Mahra
Väkiluku (2003):  11 441
Qishnin piirikunta sijaitsee Mahran maakunnassa Jemenissä. Vuonna 2003 sen asukasluku oli 11 441.
Qirin maanjäristys

| Qirin maanjäristys |
| --- | --- |
Päivämäärä:  10. huhtikuuta 1972
Magnitudi:  6,7 (Mw)
Syvyys:  11
Maat, joihin vaikutukset ulottuivat:   Iranin keisarikunta
Henkilövahingot:  5054
Qirin maanjäristys, joka aiheutti yli 5 000 ihmisen kuoleman ja 1 700 loukkaantumisen, tapahtui 10. huhtikuuta 1972 Fārsin maakunnassa. Qirissä 80 % rakennuksista tuhoutui.
Rami Kankaanpää

Rami Santeri Teronpoika Kankaanpää (s. 7. marraskuuta 2001 Ilmajoki) on suomalainen kiekonheittäjä. Hän edustaa Ilmajoen Kisailijoita ja hänen valmentajanaan toimii Ahti Arokallio.
Kalevan kisoista Kankaanpää on saavuttanut kiekonheiton hopeaa vuonna 2022 ja pronssia vuonna 2023. Kiekonheiton talvimestaruuskisoissa hän on voittanut SM-kultaa vuosina 2022 ja 2024 sekä hopeaa vuonna 2023. Ennätyksikseen Kankaanpää on heittänyt ulkoradoilla tuloksen 58,17 metriä vuonna 2024 ja hallissa tuloksen 55,79 metriä vuonna 2024.
Qiongzhongin liden ja miaojen autonominen piirikunta

| Qiongzhong (kiin>  琼中黎族苗族自治县, Qióngzhōng Lízú Miáozú zìzhìxiàn) |
| --- | --- |

 Qiongzhongin sijainti Hainanin maakunnassa.
 Koordinaatit: 19°13′0″N, 109°27′0″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  autonominen piirikunta
Pinta-ala:  
 – Kokonaispinta-ala:  2 704 km²
Väkiluku (2020):  179 586
 – Väestötiheys:  66 as./km²
Aikavyöhyke:  UTC+8
Postinumero:  572900
Suuntanumero(t):  0898
Rekisterikilpi:  琼D
 
 qiongzhong.hainan.gov.cn 
Infobox OKVirheellinen NIMI-arvo: 
Qiongzhongin liden ja miaojen autonominen piirikunta (yksink.: 琼中黎族苗族自治县; perint.: 瓊中黎族苗族自治縣; pinyin: Qióngzhōng Lízú Miáozú zìzhìxiàn; Pe̍h-ōe-jī: Khêng-tiong Lê-cho̍k Biâu-cho̍k chū-tī-koān) on liden ja miaojen autonominen piirikunta Etelä-Kiinan Hainanin maakunnan keskiosassa. Sen väkiluku vuoden 2020 väestönlaskennassa oli 179 586, ja sen pinta-ala on 2704 km2.
Baisha on jaettu kymmeneen kuntatason alueeseen, joista seitsemän on suurkuntia ja kolme on maalaiskuntia:
Suurkunnat:
Yinggen (营根镇)
Wanling (湾岭镇)
Limushan (黎母山镇)
Heping (和平镇)
Changzheng (长征镇)
Hongmao (红毛镇)
Zhongping (中平镇)
Maalaiskunta:
Diaoluoshan (吊罗山乡)
Shang’an (上安乡)
Shiyun (什运乡)
Adam Strange

| Adam Strange |
| --- | --- |

Luoja(t):  Gardner Fox Mike Sekowsky
Kustantamo:  DC Comics
Ensiesiintyminen:  Showcase nro 17 (marraskuu 1958)
Henkilötiedot
Oikea nimi:  Adam Strange
Status:  aktiivinen
Pituus:  185 cm
Paino:  89 kg
Ryhmäsidokset:  Oikeuden Puolustajat
Voimat:  monitoiminen avaruusasu, jolla hän kykenee lentämään ja ampumaan energiasäteitä
Suhteet
Sukulaiset:  Alanna (vaimo) Aleea (tytär) Sardath (appiukko) Janey (sisko) Todd (veli, kuollut)
Adam Strange on DC Comics -kustantamon sarjakuvissa esiintyvä supersankari. Gardner Foxin ja Mike Sekowskyn luoma hahmo esiintyi ensimmäisen kerran vuonna 1958 Showcase -sarjakuvalehden numerossa 17.
Muissa medioissa > Animaatiossa > Batman – pelottomat

Adam Strange esiintyi vierailevassa roolissa Batman – pelottomat -sarjan jaksossa "Deep Cover for Batman", 13. maaliskuuta 2009, jossa hahmon äänenä toimi Michael T. Weiss.
Sarjassa Adam Strange saa avukseen Batmanin ja Vesimiehen, kun he yrittävät estää kenraali Kreegaarin johtamia Gordanianeeja saamasta käsiinsä Zaredin silmää, joka sijaitsee Rann-planeetan meren pohjassa.
Muissa medioissa > Animaatiossa > Young Justice

Adam Strange esiintyi Young Justice animaatiosarjassa, jossa häntä ääninäytteli Michael Trucco.
Muissa medioissa > Animaatiossa > Justice League: The New Frontier

Adam Strange esiintyi cameo-roolissa animaatioelokuvassa Justice League: The New Frontier, jossa hänellä ei ollut puheroolia.
Muissa medioissa > Animaatiossa > DC Showcase: Adam Strange

Adam Strange esiintyi animaatioelokuvassa DC Showcase: Adam Strange, jossa häntä ääninäytteli Charlie Weber.
Muissa medioissa > Animaatiossa > Green Lantern: Beware My Power

Adam Strange esiintyi animaatioelokuvassa Green Lantern: Beware My Power, jossa häntä ääninäytteli Brian Bloom.
Adam Strange esiintyi myös cameo-roolissa vuoden 2015 nettisarjassa DC Super Hero Girls.
Muissa medioissa > Televisiossa

Adam Strange esiintyi televisiosarjassa Krypton, jossa häntä esitti Shaun Sipos. Tämä versio on koulunsa keskeyttänyt ja epäonnistunut arkeologi Detroitista, joka varasti palan Rannian teleportaatioteknologiaa, jota hän kutsuu "Zeta-Beamiksi" tullakseen supersankariksi.
Muissa medioissa > Videopelit

Adam Strange esiintyy vuonna 2010 DC Universe Online -pelissä, jossa se ei ole pelattavana hahmona.
Adam Strange esiintyy pelattavana hahmona Lego DC Super-Villains -pelissä, jossa häntä ääninäyttelee JP Karliak.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2009 | Michael T. Weiss | Batman – pelottomat |  |  |
| 2018 | Shaun Sipos | Krypton |  |  |
A-135

Yhdysvaltain taiteilijan näkemys Neuvostoliiton Don-2N ('Pill Box') ABM-tutkasta ja torjuntaohjuksesta.
A-135 Samoljot (Nato-raportointinimi ABM-3 Gorgon) "Moskovan järjestelmä" oli vuodesta 1995 käytössä ollut venäläinen stategisten ohjusten torjuntajärjestelmä. Sen tarkoitus on suojata Moskovaa ydinhyökkäykseltä. Siinä oli Yhdysvaltain järjestelmän tapaan ilmakehässä tapahtuva ja avaruudessa tapahtuva torjunta. 2000-luvulla ABM 4 jäi pois, ja niinpä järjestelmässä on mukana enää ilmakehässä tapahtuva torjunta ABM 3 -ohjuksilla.
ABM 3 Gazelle

Ilmakehään saapuvat ohjukset oli määrä torjua 53T6 (Yhdysvaltain puolustusministeriön tunnus ABM-3, Naton koodinimi Gazelle, SH-08) ohjuksilla. Ohjuksen toinen nimitys A-135 Samoljot. Nämä kiinteäpolttoaineiset ohjukset lensivät 80 km:n päähän laukaisupaikastaan sivu- ja korkeussuunnassa. Ne voivat tuhota kohteensa 10–40 km:n päästä. Niissä oli joko 10 kilotonnin taistelukärki tai kineettinen kärki. Ohjuksen nopeus oli jopa Mach 17. Ohjus suunniteltiin 1978 ja sitä alettiin tuottaa 1988. Ohjusta alettiin sijoittaa käyttöön 1995. Ohjus muistuttaa Yhdysvaltain Sprint-ohjusta. Ohjuksen tutkajärjestelmä oli Don 2N (Nato: Pill Box). Ydinkärkiin perustuvan järjestelmän rasite on se, että torjuntaohjusten omat ydinkärjet vaarantavat Moskovan räjähtäessään lähellä kaupunkia.
ABM 4 Gorgon

Avaruudessa tapahtuva torjunta oli määrä tehdä 51T6-ohjuksella, jonka Nato-koodinimi on Gorgon ja myös SH-11. Tämä ohjus sijoitettiin käyttöön 1983/1984. Ohjus kantoi noin 350 km. Ydinkärki 1 MT. Moskova veti nämä ohjukset pois käytöstä vuosien 2002–2003 välillä.
Muita ohjuksia

Moskova on täydentänyt pääkaupungin puolustusta muun muassa S-300 ja S-400 -ohjuksilla.
Järjestelmän seuraajaksi on kehitetty Sistema A-235 PL-19-181M ”Nudol”. Tällä järjestelmällä tuhottiin 15. marraskuuta 2021 kiertoradalla ollut käytöstä poistettu  Kosmos 1408 -satelliitti.
Rami Louke

| Henkilötiedot |
| --- | --- | --- | --- |
Syntymäaika: 20. lokakuuta 1978 (ikä 45)
Syntymäpaikka: Vaasa, Suomi
Pelipaikka: oikea laitahyökkääjä
Pituus: 183 cm
Junioriseurat
1990–1998: VPS
Seurat
| Vuodet | Seura | O | (M) |
| 1998–2000 | VPS | 19 | (0) |
| 1999 | → Närpes Kraft (laina) | 11 | (5) |
| 2000 | → Närpes Kraft (laina) | 12 | (13) |
| 2001 | Jaro | 10 | (6) |
| 2002–2007 | VPS | 67 | (23) |
| 2007 | → VPS-j | 3 | (7) |
| 2008 | FC Korsholm | 18 | (15) |
| 2009 | VIFK | 19 | (7) |
| 2010–2013 | VPS-j | 34 | (7) |
| 2015 | Kungliga Wasa | 21 | (9) |
| Yhteensä | Yhteensä | 214 | (92) |
 Seurajoukkueuran tilastot kattavat vain kansalliset sarjat.
Rami Louke  (s. 20. lokakuuta 1978 Vaasa) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä, mutta kykeni pelaamaan myös keskellä.
Louke on Vaasan Palloseuran kasvatti. Hän teki ensiesiintymisensä Veikkausliigassa seuran edustusjoukkueessa 2. toukokuuta 1998 vierasottelussa Helsingin Jalkapalloklubia vastaan. Pääsarjatasolla hänelle kertyi 19 ottelua ilman maaleja 1998–2000. Kahden myöhemmän kauden loppupuolet Louke vietti lainalla Ykkösessä pelanneen Närpes Kraftin riveissä.
Kaudeksi 2001 Louke siirtyi pysyvästi sarjatasoa alemmaksi FF Jaroon. Alkukaudesta tullut vaikea jalkapöydän murtuma uusiutui kauden kynnyksellä ja leikkauksesta toipuminen kesti pitkälle alkusyksyyn. Hän palasi joukkueen mukaan loppukaudesta ja auttoi Jaroa nousemaan Veikkausliigaan tekemällä liigakarsinnoissa hattutempun Turun Palloseuraa vastaan ja maalin molemmissa osaotteluissa FC Jokereita vastaan.
Louke palasi pääsarjatasolle Vaasan Palloseuran riveihin, mutta kausi oli pettymys VPS:n sijoittuessa yhdennelletoista sijalle ja pudoten Ykköseen. Seuraavan kahden vuoden aikana hän pelasi hajanaisesti nilkkavamman ja katkenneen polven eturistisiteen johdosta. Kausi 2005 oli Loukelle menestyksekäs VPS:n noustua Veikkausliigaan ja hänen itsensä ollessa Ykkösen paras maalintekijä 16 maalillaan yhdessä Dawda Bah’n kanssa. Louke jakoi myös Veikkauspörssin voiton Roni Porokaran kanssa.
Kausi 2006 jäi Loukelta väliin kokonaan munuaissairauden diagnoosin johdosta. Seuraavalla kaudella hän palasi lyhyeksi aikaa VPS:n mukaan, lopettaen kuitenkin pian uransa huipputasolla lääkityksen tehdessä pelaamisen mahdottomaksi. Vuonna 2009 Louke esiintyi vielä Kakkosessa pelanneen Vasa IFK:n riveissä, mutta loukkaantumisten johdosta hänen kautensa rajoittui esiintymisiin vaihtopenkiltä ja kausi jäi Louken viimeiseksi valtakunnallisissa sarjoissa.
Adnan Januzaj

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 5. helmikuuta 1995 (ikä 29)
Syntymäpaikka: Bryssel, Belgia
Pelipaikka: laitahyökkääjä hyökkäävä keskikenttäpelaaja
Pituus: 182 senttimetriä
Seura
Seura: Sevilla
Pelinumero: 11
Junioriseurat
2001–2005: FC Brussels
2005–2011: Anderlecht
2011–2013: Manchester United
Seurat
| Vuodet | Seura | O | (M) |
| 2013–2017 | Manchester United | 50 | (5) |
| 2015–2016 | → Borussia Dortmund (laina) | 6 | (0) |
| 2016–2017 | → Sunderland (laina) | 25 | (0) |
| 2017–2022 | Real Sociedad | 132 | (15) |
| 2022– | Sevilla | 2 | (0) |
Maajoukkue
| 2014– | Belgia | 15 | (1) |
 Seurajoukkueuran tilastot kattavat vain kansalliset sarjat, päivitetty 9. marraskuuta 2022.  Maajoukkueuran tilastot päivitetty 29. maaliskuuta 2022.
| Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Maa:   Belgia> Miesten jalkapallo. |
| --- | --- | --- | --- |
|  Pronssia | Venäjä 2018 | Jalkapallo |  |
Adnan Januzaj (s. 5. helmikuuta 1995 Bryssel) on belgialainen jalkapalloilija, joka edustaa espanjalaista Sevillaa. Januzaj pelaa enimmäkseen laitahyökkääjän paikalla, mutta pystyy myös pelaamaan hyökkäävän keskikenttäpelaajan paikkaa.
Seurajoukkueura

Januzaj liittyi Manchester Unitediin 16-vuotiaana vuonna 2011, kun hän siirtyi seuraan Anderlechtista. Hän teki virallisen ensiesiintymisensä Wigan Athleticia vastaan FA Community Shield -ottelussa 11. elokuuta 2013. Hän pelasi kaudella 2013–2014 kaikkiaan 27 valioliigaottelua, joissa teki neljä maalia. Hän debytoi samalla kaudella myös Mestarien liigassa. Seuraavalla kaudella hän pelasi Unitedissa 18 liigaottelua.
Syyskauden 2015 Januzaj oli lainalla Borussia Dortmundissa, jossa pelasi kuusi bundesliigaottelua. Kevätkaudella 2016 hän pelasi Unitedissa viisi valioliigaottelua. Kauden 2016–2017 hän vietti lainalla Sunderlandissa, jossa pelasi 25 valioliigaottelua.
Januzaj siirtyi espanjalaiseen Real Sociedadiin 9,8 miljoonan punnan siirtosummalla heinäkuussa 2017. Januzaj pelasi viisi kautta Real Sociedadissa yhteensä 132 Primera Divisiónin ottelua, joissa hän teki 15 maalia.
Hän siirtyi Sevillaan sopimuksensa umpeuduttua elokuussa 2022.
Maajoukkueura

Januzaj liittyi Belgian jalkapallomaajoukkueeseen vuonna 2014. Ensimmäisen A-maaottelunsa hän pelasi Luxemburgia vastaan toukokuussa 2014. Hän edusti maataan vuoden 2014 maailmanmestaruuskilpailuissa, joissa pelasi 60 minuuttia alkulohkon ottelussa Etelä-Koreaa vastaan. Hän kuului Belgian pronssijoukkueeseen MM-kilpailuissa 2018. Hän pelasi vain alkulohkon ottelussa Englantia vastaan, jossa teki ottelun ainoan maalin ja samalla ensimmäisen maaottelumaalinsa.
Saavutuksia

FA Community Shield: 2013
21-vuotiaiden valioliigamestaruus: 2013, 2015, 2016
MM-pronssi 2018
Pää pystyyn, Helena

| Pää pystyyn, Helena! |
| --- | --- |
Kirjailija:  Aino Räsänen
Kieli:  suomi
Genre:  viihderomaani
Kustantaja:  Karisto
Julkaistu:  1955
Ulkoasu:  sid.
Sivumäärä:  223
Sarja: Helena-sarja
Edeltävä:  Näkemiin, Helena (1953)
Seuraava:  Päivi, Helenan tytär (1957)
Löydä lisää kirjojaKirjallisuuden teemasivulta
Pää pystyyn, Helena! on Aino Räsäsen kirjoittama Helena-sarjaan kuuluva romaani vuodelta 1955. Kirjasarjan on julkaissut Karisto.
Elokuva

Kirjasta on myös tehty elokuva Pää pystyyn Helena (1957), jonka on ohjannut Esko Töyri. Elokuva oli hänen ensimmäinen pitkä näytelmäfilmiohjauksensa.
Radio 967

Radio 967:n logo
Radio 967 eli ”ysikuusseiska” oli Keski-Pohjanmaalla toiminut kaupallinen radiokanava. Radio aloitti toimintansa 1. tammikuuta 2007 kello 00:11 Iskelmän taajuuksilla. Tuolloin muutaman vuoden alun perin Radio Kokkolan, Radio Botnian ja Avain aseman taajuuksilla soinut Iskelmä lopetti toimintansa Keski-Pohjanmaalla. Radion 967:n primetimen kohderyhmänä olivat 25–50-vuotiaat kuuntelijat. Radion toimitus sijaitsi Kokkolassa Kallentorin kauppakeskuksessa.
Radio 967:n ohjelma oli vahvasti paikallista. Paikallisuutiset tulivat yleensä puolelta ja STT:n pääuutislähetys aina seitsemän minuuttia vaille tasatunnin. Radio 967:n tunnuslause oli ”aamusta aamuun”. Toimintansa viimeisinä vuosina kanavalta ei enää kuultu paikallis- tai STT:n uutisia. Kanavan musiikkitarjonta oli monipuolista ja muistutti Radio Suomen, Radio Novan ja YleX:n tarjontaa.
Historiaa

Radio 967:n taustayhtiö Nomatron Oy sai toimiluvan paikallisradiotoimintaan Kokkolassa, Kaustisella, Kannuksessa ja Pietarsaaressa vuonna 2006. Nomatron ei hakenut uutta toimilupaa määräaikaan mennessä, ja vuoden 2012 tammikuussa voimaan astuva toimilupa meni puhelinosuuskunta PPO-konserniin kuuluvalle Riofori Oy:lle. Yhtiön on tarkoitus käynnistää Radio Botnia -niminen 25–50-vuotiaille suunnattu paikallisradio. Radio 967 lopetti toimintansa 11. toukokuuta 2011 ennen varsinaisen radiotoimiluvan loppumista. Kesän 2011 ajan taajuuksia käytti Alajärveltä lähettävä Järviradio.
Ohjelmarunko

| --- | --- |
Arkisin ma-pe: Primetime 6.30 - 18.00
6.30 - 10.00: Aamut - Aamun uutisotsikoita
10.00 - 14.00: Keskipäivät - Päivän kysymys - Maanantaisin eduskuntatalon eväät
14.00 - 18.00: Iltapäivät - Päivän ajankohtaisia asioita - Torstaisin Kaarlen keittiössä
18.00 -: Illat - Musiikkia - Suorat otteluselostuksia (kun mainittu)
| --- | --- |
Arkisin la-su: Primetime 10.00 - 13.00
la 10.00 - 13.00: Viikonloppu - Kuluneen viikon kertausta
la iltaisin: - Suorat otteluselostukset (kun mainittu)
su: - Jumalanpalvelus
Pyhäpäivinä ei juonnettua lähetystä, jos ei toisin ole mainittu. Muuna aikana musiikkia.
Taajuudet

Kannus 92,7 MHz
Pietarsaari 94,6 MHz
Kokkola 96,7 MHz
Kaustinen 103,7 MHz
Aiheesta muualla

Radio 967 viralliset sivut (Arkistoitu – Internet Archive)
Suomalaiset radioasemat
| --- | --- |
Yle:   Yle Radio 1  YleX  Yle Radio Suomi  Yle Vega  Yle X3M 
Bauer Media Group:   Basso  Iskelmä  Radio 957  Radio City  Radio Classic  Radio Mega Oulu  Radio Nova  Radio Pooki  SuomiRock  SuomiRäp  Auran Aallot  Radio Pori  Kasari  Ysäri  Top51  KISS 
Nelonen Media:   Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
NRJ Finland:   NRJ  Radio Nostalgia 
Keskisuomalainen:   Radio Keskisuomalainen  Radio Voima  Savon Aallot 
Muut:   Classic Hits  FUN Tampere  Järviradio  Kuhan.fm  Radio Dei  Radio Helsinki  Radio Inari  Radio Kaleva  Radio Moreeni  Radio Ramona  Radio Rex  Radio Sandels  Radio SUN  Radio Vaasa  Rattoradio  Sea FM Radio  Suviseuraradio  Tampereen Kiakkoradio 
Lakkautetut asemat:   Aito Hitti (2016–2019)  Aito Kajaus (1989–2019)  Box (2018–2020)  Business FM (2016–2019)  I LUV 2K (2018–2020)  Metro Helsinki (2005–2017)  Me Naiset Radio (2021–2023)  Oi FM (2007–2015)  Pispalan Radio (2015–2021)  Päijänneradio (1989–2001)  Radio 88,2 (1989–2020)  Radio 967 (2007–2011)  Radio Aalto (2007–2020)  Radio Alex  Radio Kaakko (2020–2023)  Radio KLF (2005–2015)  Radio Lakeus (1985–1989)  Radio Manta (1989–2011)  Radio Majakka (1999–2008)  Radio Melodia (2008–2016)  Radio Mikkeli (2013–2020)  Radio Rapu (2014–2016)  Radio Seinäjoki  Radio Sputnik (1999–2019)  Radio Ykkönen  Rogmo FM (2000–2009)  RÄP (3/2020–9/2020)  Spin FM (2009–2020)  Spirit FM (2015–2018)  The Voice (2007–2016)  Zoom FM (2008–2011)  Yle Puhe (1998–2024)
Pyhän Tapanin tuomiokirkko (Passau)

Pyhän Tapanin tuomiokirkko Passaussa.
Pyhän Tapanin tuomiokirkko (saks. Dom St. Stephan, myös Passaun tuomiokirkko, saks. Passauer Dom) on barokin tyylisuuntaa edustava kirkko saksalaisessa Passaun kaupungissa Baijerissa. Se on Passaun roomalais-katolisen hiippakunnan pääkirkko.
Nykyisen tuomiokirkon paikalla on sijainnut kirkkoja vuodesta 730 lähtien. Nykyinen, barokkia edustava ja noin 100 metriä pitkä kirkkorakennus rakennettiin vuosina 1668–93. Se korvasi tulipalossa vuonna 1662 tuhoutuneen edeltäjänsä, josta on jäljellä vain myöhäisgotiikkaa edustava itäinen osa. Tuomiokirkon pääpiirustukset laati Carlo Lurago, sen sisätilojen koristelusta vastasi Giovanni Battista Carlone ja freskot kirkkoon teki Carpoforo Tencalla.
Tuomiokirkossa on yhdet maailman suurimmista uruista. Uruissa on 17 774 pilliä ja 233 äänikertaa.
Aiheesta muualla

Tietoa tuomiokirkosta Passaun hiippakunnan sivuilla (Arkistoitu – Internet Archive) (saksaksi)
Euroopan suurimmat urut, Suomen Kuvalehti, 26.05.1928, nro 22, s. 24, Kansalliskirjaston digitaaliset aineistot
Rakkaudesta peliin

| Rakkaudesta peliin> For Love of the Game |
| --- | --- |

Ohjaaja:  Sam Raimi
Käsikirjoittaja:  Dana Stevens
Perustuu:  Michael Shaaran romaaniin For Love of the Game
Tuottaja:  Amy Robinson
Säveltäjä:  Basil Poledouris
Kuvaaja:  John Bailey
Leikkaaja:   Eric L. Beason  Arthur Coburn 
Pääosat:   Kevin Costner  Kelly Preston  John C. Reilly  Jena Malone 
Valmistustiedot
Valmistusmaa:  Yhdysvallat
Levittäjä:  Universal Studios Netflix
Ensi-ilta:   1999-9-1717. syyskuuta 1999 (Yhdysvallat)  2000-11-1010. marraskuuta 2000 (Suomi)  
Kesto:  137 minuuttia
Alkuperäiskieli:  englanti
Budjetti:  50 000 000 dollaria
Tuotto:  46 112 640 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Rakkaudesta peliin (engl. For Love of the Game) on vuonna 1999 ensi-iltansa saanut yhdysvaltalainen draamaelokuva, jonka on ohjannut Sam Raimi. Elokuva perustuu Michael Shaaran samannimiseen romaaniin. Elokuvassa Kevin Costner esittää baseballin pelaajaa.
Rooleissa

| 0 | 1 | 2 |
| --- | --- | --- |
|  Kevin Costner  | … |  Billy Chapel   |
|  Kelly Preston  | … |  Jane Aubrey   |
|  John C. Reilly  | … |  Gus Sinski   |
|  Jena Malone  | … |  Heather Aubrey   |
|  Vin Scully  | … |  oma itsensä   |
|  Steve Lyons  | … |  oma itsensä   |
|  Brian Cox  | … |   Gary Wheeler   |
|  J. K. Simmons  | … |  Frank Perry   |
|  Bill E. Rogers  | … |  Davis Burch   |
|  Bob Sheppard  | … |  oma itsensä   |
Pääaine

Pääaine on yliopistotutkintoon kuuluva opintokokonaisuus, jonka alalta opinnäytetyö, esimerkiksi pro gradu tai diplomityö, sekä kypsyysnäyte tehdään. Pääaineen varsinaiset opinnot (opinnot ilman opinnäytetyötä) ovat laajemmat kuin sivuaineen, mutta näin ei aina ole. Yleensä opiskelija opiskelee ensimmäisen vuotensa lähinnä pääaineensa (perus)opintoja ja kieliopintoja ja aloittaa sivuaineiden opinnot vasta toisena vuotenaan.
Alemmassa korkeakoulututkinnossa pääaineesta edellytetään suoritettavaksi perusopinnot ja aineopinnot sekä kandidaatin tutkinto. Ylemmässä korkeakoulututkinnossa suoritetaan syventävät opinnot sekä laaditaan pro gradu -tutkielma.
Helsingin yliopistossa puhutaan nykyään pääaineiden sijaan koulutusohjelmista ja niiden opintosuunnista sekä sivuaineiden sijaan toisen tieteenalan opinnoista.
Pääaine ja sosiaaliset suhteet

Pääaine yhdistää opiskelijoita siten, että samaa pääainetta opiskeleville on oma ainejärjestönsä, johon sivuaineopiskelijatkin saattavat joskus kuulua.
Yhdysvalloissa tiettyjen alojen huomattava osa avioituu opiskelijatoverinsa kanssa. Teologian opiskelijoista jopa 21 prosenttia menee naimisiin opiskelukaverinsa kanssa. Opiskelijakollegoidensa kanssa todennäköisesti naimisiin päätyvät myös esimerkiksi tietojenkäsittelyn, musiikin, johtamisen ja farmasian opiskelijat. Henkilöstöjohtamisen, sosiaalityön ja kielten opiskelijat eivät todennäköisesti avioidu opiskelijatoverinsa kanssa.